text: इस फिल्म को ओम पुरी की पहली पत्नी सीमा कपूर ने लिखा और निर्देशित किया है। एक कबाड़ीवाले की जिंदगी पर आधारित ये फिल्म एक कॉमेडी है। इस फिल्म में ओम पुरी के अलावा अनु कपूर, विनय पाठक, सारिका सतीश कौशिक, बिजेंद्र काला, कशिश वोरा, उल्का गुप्ता, राजवीर सिंह जैसे कलाकार भी अहम रोल में हैं। ये जानना भी आपके लिए दिलचस्प होगा कि ओम पुरी की मौत के बाद उनके अधूरे छोड़े हुए हिस्से को सतीश कौशिक ने अपनी आवाज देकर पूरा किया है। ये फिल्म अनूप जलोटा के बैनर तले बनी है।